इतना सब कुछ जानने वाली मावशी मुझमें हैरत भर देती हैं। बहुत सी बातें आदमी ऐसे ही सीख जाता है आस-पास की दुनिया को देखते हुए। अनुभव बहुत कुछ सिखा जाते हैं। लेकिन ज्यादातर ऐसा होता है आदमी उन्हीं बातों पर चलता चला जाता है जीवन भर जो माहौल देख कर बड़ा हुआ है। जो सीख उसे बचपन से मिली है। वह कारगर है या नही, सोच नहीं पाता। उससे पहले ही उसकी सोच बना दी जाती है। पुरानी प्रचलित मान्यताएँ, अंधविश्वास ने सोच को इतना जकड़ रखा है कि किसी की सोच को बदल पाना दुनिया के कठिन कामों में से है। उमा मावशी की एक बात ने मुझे यह बात सोचने के लिए मजबूर कर दिया।